Let op die volgende 12 reëls wanneer jy #AfrVolPret gebruik:
Om los te trek en ASL (Age, Sex & Location) te vra is ONGESKIK. Wees bedagsaam, groet wanneer jy die kanaal binnekom en gesels eers met diegene in die kanaal voordat jy ASL's vra.
Om uitsluitlik in hoofletters te tik of 'n alias uitsluitlik in hoofletters te gebruik word NIE toegelaat NIE.
GEEN gevloekery of swetstaal nie.
Om vir "ops" te bedel is onaanvaarbaar en word in 'n ernstige lig beskou. Daar bestaan 'n lysie met 'ops'... NET diegene op die lysie kry ops. Hierdie lysie word gereeld nagesien en aangepas en daarna na alle 'ops' gesirkuleer. Om te kwalifiseer vir 'ops' MOET jy - aktief deelneem aan gesprekke in die kanaal (normaalweg vir drie - vier maande, maar uitsonderings is moontlik) en basiese goeie manier (insluitende 'IRC' maniere) ken en toepas. Dis belangrik om seker te maak dat jy nie verkeerde persone 'ops' gee nie.. maw.. doen die "account check" voor jy voortgaan om 'ops' te gee. Van 'ops' word ook verwag om: - basiese toesig te hou in die #.. maar.. ook nie om onderwyser te speel nie (hoewel wenke aan nuwelinge (newbies) gebied kan word).
Wanneer jy NIE jou aandag in die kanaal kan gee nie (soos om Ally McBeal te kyk) .. 'deop' jy jouself .. las iets soos "brb" of "weg" of "werk" aan jou nick. Sodra jy weer beskikbaar is, herstel jou nick en die ander 'opse' sal jou weer 'ops' gee.
VOICE (+) is ons manier om bekendes te verwelkom.. maw... eintlik 'n eer ;). 'Voice' word egter nie sommer net rond gestrooi nie.. jy moet ook WERK om dit te verdien .. dmv deelname aan die kanaal se gesprekke.
GEEN 'scripts' word toegelaat op Zanet nie. Dit geld ook vir #AfrVolPpret.
#AfrVolPret is nie 'n bemarkingsterrein vir ander kanale op Zanet of elders nie, hoewel 'n gesonde verhouding met ander kanale gehandhaaf word (sonder inmenging in die sake van ander kanale). Diegene wat hulp soek kan, benewens ons Internetaflosgeselshulpblad, ook #Beginner besoek.
Moet NIE probeer om sekstoebehore (dit sluit in uitnodigings aan allerlei pornografiese webbladsye) aan die gebruikers van #AfrVolPret verkoop of af te smeer nie. Ons is almal goed genoeg bedeeld om daarsonder klaar te kom.
As jy belangstel in enige iets meer as vriendskap besoek eerder #cybersex. Ons stel NIE belang aan jou seksuele voorkeure nie.
Die oorneem van 'n kanaal (channel takeovers) word as 'n BAIE ERNSTIGE oortreding beskou. Moet ook nie dink jy gaan daarmee wegkom nie (selfs al beplan jy om dag en nag vir die res van jou lewe in die kanaal te bly sit met jou onverdiende 'ops'), in welke gevalle ons eie Babyserv's (en ons het genoeg) jou in iedere geval gaan beetkry. Onthou .. jy maak 'n gek van jouself as jy 'n kanaal oorneem. Daarmee diskwalifiseer jy jouself ook van enige ander toekomstige besoeke aan #AfrVolPret.
Hackers, nukers of enige iemand wat #AfrVolPret op enige wyse probeer saboteur gaan sonder twyfel hulle GATTE sien. Wees dus gewaarsku!!
Algemeen: Hoewel #AfrVolPret nie voorskriftelik is rakende die inhoud van gesprekke nie, moet gesprekke oor politiek en godsdiens en ander sensitiewe onderwerpe met omsigtigheid gehandhaaf word. #AfrVolPret 'ops' behou hulle die reg voor om enige sulke gesprekke stop te sit.
Okies... hmm ... kan darem ook nie die volgende vergeet nie!!
Hou jou humorsin byderhand
Warm jou lagspiere op voor jy inlog
Pak jou skinderskoene baie diep weg
Sluit die kas waarin jou humeur gebêre word.. en gooi sommer die sleutel ook weg
Vir diegene wat hulle by die reëls hou, sê ons dankie :-). Geniet julle gesels in #AfrVolPret!!